title: 18-bob haqida umumiy
text: 18-bob haqida umumiy
  maʼlumot
  Odamlar asrlar davomida yozuvlarni ma’lumotlar bazasida
  saqlab kelgan. Atrofingizda maʼlumotlar bazasiga misollar
  koʻp. Kiyim javoningizdagi kiyimlar bunga misol boʻladi. Turli
  kiyimlaringiz, masalan, paltolar, shimlar, koʻylaklar, ustki kiyimlar,
  paypoqlar va boshqalarni joylash uchun turli joy ajratgansiz.
  Ular kiyim javoningizning turli qismlariga joylanadi va siz barcha
  kiyimlaringizni katta uyum yoki taxlam qilib tashlab qoʻymaysiz.
  Agar kiyim javoni misolini olib kompyuterdagi ma’lumotlar
  bazasi bilan solishtirsangiz, har bir kiyim turini ma’lumotlar
  bazasidagi jadval va alohida kiyim turini ma’lumotlar bazasidagi
  yozuvga qiyoslashingiz mumkin. Kiyim javoni ma’lumotlar
  bazasi boʻladi. Har bir turdagi yubka turli rang va stil’larda
  boʻladi va bu ma’lumotlar bazasi atamasida turli maydonlarga
  qiyoslanishi mumkin.
  Biroq bu amal sodda, chunki ma’lumotlar bazasining ikki
  asosiy turini olishingiz mumkin: ular oddiy faylli yoki relyatsion
  ma’lumotlar bazasi boʻladi. Kompyuterlardagi ma’lumotlar
  bazalarida maydonlar va yozuvlarga ega jadvallar bor. Maʼlum
  maqsad va maʼlum auditoriya uchun ma’lumotlar bazasini
  tuzsangiz, u kompaniyalar doirasida ajoyib samaradorlik
  yaratuvchi kuchli tashkilotchi boʻlishi mumkin.
  18.01 Ma’lumotlar bazasi
  tuzilmasini yaratish
  Oddiy faylli ma’lumotlar bazalari
  Oddiy faylli ma’lumotlar bazasi (flat-file database) – bir
  tashkilotning katta jadvaldagi barcha maʼlumotlar toʻplami
  boʻlib, unda ma’lumotlar qatorlarda saqlanadi. Oddiy faylli
  ma’lumotlar bazasi tuzuvchiga misol mahalliy sartaroshxona
  saloni boʻlishi mumkin. Ular mijozlarining barcha maʼlumotlari,
  masalan, ismlari, manzillari, telefon raqamlari, tavallud
  sanalari, sochining rangi, sochining uzunligi, soch uchun
  qilingan muolajalar, oxirgi tashrif sanasi, xizmatlarning bahosi
  va boshqa yozuvlarini saqlashi mumkin. Har safar mijoz
  keyingi soch turmagi uchun kelgani maʼlumot boshqa qatorga
  qoʻshilib ketaveradi. Bu juda koʻp vaqtni sarflaydi va